Eikä yksikään pelastunut
Eikä yksikään pelastunut ("Ten Little Niggers" / "And then there were none", 1939) on Agatha Christien kirjoittama salapoliisikirjallisuuden klassikkoteos. Suomennos ilmestyi vuonna 1940 nimellä "Eikä yksikään pelastunut". Uuden suomennoksen nimeksi tuli vuonna 1968 Kymmenen pientä neekeripoikaa, mutta nimi muuttui takaisin muotoon "Eikä yksikään pelastunut" vuonna 2003.
Eikä yksikään pelastunut (televisiosarja)
Kahdeksan henkilöä, tuomari Wargrave, Vera Claythorne, Philip Lombard, neiti Emily Brent, kenraali Macarthur, tohtori Armstrong, Anthony Marston ja rikosylikonstaapeli Blore kutsutaan lomailemaan Sotilassaarelle, jolla sijaitsevassa talossa ovat palvelusväkenä herra ja rouva Rogers. Paikalla eivät kuitenkaan ole herra ja rouva Owen, jotka ovat kutsuneet saarelle kaikki vieraat.